I Skaldskaparmål i Snorre Sturlasons Den yngre Edda fortelles det om at Loke hadde klipt håret av Tors kone, gudinnen (åsynjen) Siv. Under trusler fra Tor måtte Loke love å få laget gullhår til Siv som vokste som vanlig hår. Loke dro til de dvergene som kaltes Ivaldesønnene og fikk laget både gullhår til Siv, et spyd som kaltes Gungne til Odin og skipet Skidbladne som guden Frøy fikk.